هر بئش ثانیه‌ده بیر اوشاق اؤنله‌نه‌بیلیر خسته‌لیک‌دن اؤلور.
بیرلشمیش میلتلر، ۲۰۱۷.جی ایلده تخمیناً ۶،۳ میلیون اوشاغین و یا هر بئش ثانیه‌ده ۱۵ یاش آلتی بیر اوشاغین، اؤنله‌نه‌بیلیر سببلر و یا خسته‌لیکلر اوزن‌دن حیاتینی ایتیردیگینی آچیقلادی.
یونیسف دونیا ساغلیق هؤرگوتو، بیرلشمیش میلتلر جمعیت بیریمی  و دونیا بانکینین اورتاق راپوروندا، تخمیناً ۵،۴ میلیون اوشاق اؤلومونون، حیاتلارینین ایلک بئش ایلینده میدانا گلدیگی بیلدیریلدی.
یئنی دوغولان اوشاق اؤلوملرینین، بوتون اؤلوملرین هارداسا، یاریسینی تشکیل ائتدیگی وورغولانان راپور‌دا، عاجل اؤنلم آلینمازسا بئش یاش آلتی ۵۶ میلیون اوشاغین ۲۰۳۰ ایلینه قدر درمان، تمیز ایچمه‌لی سو، الکتریک و واکسن سیخینتی‌سی سببی ایله اؤلوم ریسکی اولدوغو ایفاده ائدیلدی.
گئچن ایل بئش یاش آلتی اوشاق اؤلوملرینین یاری‌سینین صحرا آلتی آفریقا و یوزده ۳۰ونون گونئی آسیادا میدانا گلدیینه دقت چکیلن راپور‌دا، صحرا آلتی آفریقادا هر ۱۳ اوشاق‌دان بیرینین ۱۵ یاشین‌دان قاباق اؤلدویو بیلگیسی ده پایلاشیلدی.
